Opäť otvárame dlhodobý kurz MUZIKOTERAPIE
DLHODOBÝ KURZ M U Z I K O T E R A P I E – 200 hod.
Kurz bude zameraný na praktickú muzikoterapiu ako samostatnú odborovú disciplínu. Bude sa opierať o skúsenosti hlavného lektora a bude vedený predovšetkým zážitkovou formou doplnenou o praktické i teoretické bloky. Absolventi a absolventky si osvoja metódu Podpornej vývojovej muzikoterapie (SDMT), ktorú budú môcť využívať pod supervíziou vo svojej praxi.
Témy kurzu:
- Muzikoterapeutické systémy
- Model podpornej vývinovej muzikoterapie
- Muzikoterapia u detí a pubescentov
- Muzikoterapia u adolescentov a dospelých
- Muzikoterapia u starých ľudí
- Muzikoterapia u ľudí so zdravotným postihnutím
- Rehabilitačná a klinická muzikoterapia
- Muzikoterapeutický proces (príprava, tvorba terapeutických cieľov, realizácia, dokumentácia, ukončenie, evaluácia)
- Hudba ako informačné médium – hudobná komunikácia, analógia, projekcia
- Muzikoterapeutické metódy (improvizácia, interpretácia, kompozícia, počúvanie hudby)
- Muzikoterapia ako súčasť expresívnych terapií
- Muzikoterapeutická supervízia
Hlavný lektor kurzu:
Mgr. et Mgr. Matěj Lipský PhD. – psychológ, muzikoterapeut a špeciálny pedagóg. Pracoval ako muzikoterapeut v Detskom centre Thomayerovej nemocnice, v integračnej materskej škole Sulanského, v súkromnej praxi. Externe vyučoval muzikoterapiu na Karlovej Univerzite v Prahe. Je spoluautorom knihy Základy muzikoterapie (Grada 2009) a autorom mnohých odborných článkov a publikácií. V súčasnej dobe je riaditeľom CSS Tloskov a supervízorom pre oblasť manažérskej supervízie, muzikoterapie a sociálnej práce.
Je zakladateľom Muzikoterapeutickej asociácie Českej republiky (CZMTA), ktorej je podpredsedom.
Matej Lipský si bude k sebe do kurzu pozývať aj hostí, ktorí dotvárajú koncept metódy Podpornej vývinovej muzikoterapie. Jedným z nich je aj hudobný skladateľ a pianista Jiří Pazour, s ktorým Matej Lipský spolupracuje v rámci kurzu Hudobné improvizácie. Ďalšími hosťami budú Jana Weber (Švajčiarsko), Wolfgang Mastnak (Čína) a Jiří Kantor (ČR).
Kurz bude prebiehať v českom jazyku.
Časový rovzvrh
Výučba kurzu je rozdelená do 10 víkendových stretnutí po 20 výukových hodín (pi: 17,00 – 21,00, so: 9,00 – 18,00, ne: 9,00 – 12,00) po dobu dvoch rokov.
Zahájenie kurzu bude 17.-19.5.2019. Ďalšie termíny si určia účastníci a účastníčky na základe dohody s lektorom (mimo letných prázdnin).
Ukončenie kurzu
Kurz bude ukončený záverečnou obhajobou kazuistík a absolventi a absolventky dostanú osvedčenie s uvedeným počtom absolvovaných hodín, ktoré budú započítané do oddielu "teorie a dovednosti muzikoterapie" v rámci profesijnej garancie Muzikoterapeutickej asociácie Českej republiky.
Kurz bude garantovaný Muzikoterapeutickou asociaciáciou Českej republiky (CZMTA).
Cieľová skupina
Kurz je určený pre široký okruh záujemcov a záujemkýň z radov tzv. pomáhajúcich profesií (psychologické poradenstvo, školstvo, zdravotníctvo, psychoterapia, sociálna práca) ako aj pre tých a tie, ktorí by mohli muzikoterapiu využiť vo svojej praxi.
Min. počet účastníkov a účastníčok je 15, max. 20.
Miesto konania
Bratislava
Kurzovné
Cena celého systematického kurzu je 1100,- Eur a bude sa platiť v štyroch splátkach (4x 275 Eur).
V cene je zahrnuté lektorné, poplatok za garanciu CZMTA, zabezpečenie hudobných nástrojov a pomôcok, metodické texty a články.
Organizátor
OZ Artea, www.arte-terapia.sk, www.i-psychologia.sk
Kontakt pre otázky a prihlášky:
Katarína Mihinová, email@example.com, tel.: 0910 922 282
Viac informácií sa dočítate TU